La Ronda de Boltaña s'establió en chinero de l'anyo 1992, en as fiestas de Sant Pavlo, con a finalidat de recuperar a ronda en a fiesta de Boltanya, alavez ya desapareixita. Dende l'inte prencipioron a rondar por a resto de lugars de Sobrarbe y arredols. Dezaga la publicación d'o suyo primer disco homonimo en 1996, a suya fama ya adquirita s'extendilló más allá de Sobrarbe y d'os Pireneus. Prencipioron a dar conciertos y a actuar en scenarios de tot Aragón, actividat que continoron combinando con as suyas rondas inicials.